Държавен вестник, бр. 5, 2016 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  5
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-3 
от 21 декември 2015 г.
за проектиране, изпълнение и поддържане на 
сгради за обществено обслужване в областта 
на образованието и науката, здравеопазването, 
културата и изкуствата
Ч А С Т  П Ъ Р В А
ОБЩИ ИЗИСКВАНИЯ
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят мини-
малните изисквания при проектиране, изпъл-
нение и поддържане на сгради за обществено 
обслужване в областта на образованието и 
науката, здравеопазването, културата и из-
куствата, наричани за краткост „сгради за 
образование и наука, здравеопазване, култура 
и изкуства“, и специфичните експлоатационни 
показатели на контролируемите параметри и 
на техническите изисквания към строителните 
продукти с оглед удовлетворяване на основните 
и функционалните изисквания към тези сгради 
и към вътрешните им сградни инсталации.
(2) Изискванията на наредбата се прилагат 
и при проектиране на реконструкция, основно 
обновяване, основен ремонт или преустройство 
на сградите по ал. 1. Допускат се отклоне-
ния от отделни функционални изисквания 
на наредбата, при условие че не се намаля-
ват проектните нива на експлоатационните 
показатели на сградите, в т.ч. механично 
съпротивление, устойчивост и дълготрайност 
на строителните конструкции и на земната 
основа при експлоатационни и сеизмични 
натоварвания. В тези случаи отклоненията 
се определят със заданието за проектиране 
въз основа на технико-икономическа оценка.
(3) Териториалноустройствените изисква-
ния на наредбата се прилагат само за нови 
сгради.
Чл. 2. (1) Наредбата се прилага едновре-
менно с нормативните актове и техническите 
спецификации, с които се определят техни-
ческите правила и норми за осигуряване на 
изискванията към строежите по чл. 169 от 
Закона за устройство на територията (ЗУТ). 
(2) Със заданието за проектиране може 
да се определят допълнителни специфични 
изисквания към сградите от обхвата на тази 
наредба, при условие че не противоречат на 
определените в наредбата минимални изис-
квания към експлоатационните показатели.
Чл. 3. При планирането на сградите за 
обществено обслужване се отчитат следните 
технически критерии и условия:
1. демографските показатели на населе-
ното място;
2. инвестиционното намерение и функци-
оналният капацитет;
3. социалната и културната инфраструктура 
на прилежащите територии;
4. изискванията на нормативните актове 
за защита при бедствия;
5. комуникационната и транспортната 
достъпност до сградите;
6. взаимодействието с околната сре-
да – оценка на ефектите за и от околната 
среда, включително опазване на защитени 
територии, обекти и недвижими културни 
ценности.
Чл. 4. При проектирането на сгради за 
образование и наука, здравеопазване, култу-
ра и изкуства се спазват следните основни 
принципи: 
1. сградите се проектират, изпълняват и 
поддържат така, че при нормална експлоатация 
в продължение на икономически обоснован 
експлоатационен срок да отговарят на изисква-
нията към строежите съгласно чл. 169 ЗУТ и 
на приложение I от Регламент (ЕС) № 305/2011 
на Европейския парламент и на Съвета от 
2011 г. за определяне на хармонизирани усло-
вия за предлагането на пазара на строителни 
продукти и за отмяна на Директива 89/106/
ЕЕС (Регламент (ЕС) № 305/2011);
2. експлоатационните показатели на кон-
тролируемите параметри удоволетворяват 
нормативните изисквания в продължение на 
проектния експлоатационен срок;
3. обхватът и съдържанието на инвестици-
онните проекти са в съответствие с Наредба 
№ 4 от 2001 г. за обхвата и съдържанието 
на инвестиционните проекти (ДВ, бр. 51 от 
2001 г.);
4. проектите на нови сгради се изготвят и с 
технико-икономическа прогноза за разходите 
за поддържане на проектните експлоатационни 
показатели на сградите по време на жизнения 
им цикъл;
5. основен ремонт, консервация, рестав-
рация, адаптация, реконструкция или други 
намеси в сгради със статут на недвижими 
културни ценности (НКЦ) се проектират в 
съответствие с режимите за тяхното опазване, 
а проектите се съгласуват по реда на Закона 
за културното наследство;
6. при проектирането на сградите се пред-
виждат, а при изпълнението им се влагат 
строителни продукти, които осигуряват из-
пълнението на изискванията към строежите 
съгласно чл. 169 ЗУТ и отговарят на изисква-
нията на Наредба № РД-02-20-1 от 2015 г. за 
условията и реда за влагане на строителни 
продукти в строежите на Република България 
(ДВ, бр. 14 от 2015 г.), съответно на Регламент 
(ЕС) № 305/2011.